**Csillagberek Waldorf Óvoda – Jelentkezési lap a 2023/24-es nevelési évre**

Jelentkezési határidő: 2023. március 15.

Beküldés címe: Csillagberek Waldorf Óvoda**,** 1042 Budapest, Árpád út 161-163.

és emailen is küldjék el:
ovoda@csillagberek.hu

Tel.: 06-20/523-2015

GÉPPEL ÉS KÉZZEL ÍRVA KÉRJÜK,

VALAMINT EGY CSALÁDI FOTÓT ÉS A GYERMEKRŐL EGY TELJES ALAKOS FOTÓT KÉRÜNK.

# A gyermek személyi adatai

* + A gyermek teljes neve, születési helye és ideje (év, hó, nap)
	+ Állandó és ideiglenes lakhelye
	+ Szüleinek teljes neve, születési ideje, foglalkozása, telefonszáma, email címe,
	napi munkaidő- beosztása
	+ Testvéreinek neve, születési ideje

*(A gyermek fejlődésére vonatkozó kérdésekre egy összefüggő fogalmazásban kérjük válaszaikat! GÉPPEL ÉS KÉZZEL ÍRVA IS KÉRJÜK LEADNI)*

# Gyermekvárás, szülés, csecsemő évek

* + Milyen volt a gyermek jövetelének híre (tervezett vagy „váratlan” volt-e a fogantatás, egyéb körülmények?)
	+ Hogyan fogadta a család érkezésének hírét (férj, nagyszülők, testvérek)?
	+ Hány hónapig hordta őt édesanyja?
	+ Milyen volt az áldott állapot, voltak-e rendellenességek?
	+ Milyenek voltak a születés körülményei (az édesapa jelen volt-e, otthoni vagy hagyományos kórházi szülés volt-e; milyen kapcsolat volt a szülésben segédkezőkkel, kórházi személyzettel)?
	+ Voltak-e rendellenességek születésének folyamatában (elhúzódó szülés, fogó, vákuum, császármetszés, koraszülés, más események)?
	+ Édesanyjával maradt-e vagy az újszülött osztályra került?
	+ Meddig táplálta édesanyja anyatejjel, kapott-e tápszert; mikor tértek át a szokásos étkezésre?
	+ Hogyan telt első időszaka (sírós vagy nyugodt stb. volt-e a baba, átaludta-e nyugodtan az éjszakát)?
	+ Fejlődésének melyek voltak a főbb szakaszai (mikor bújt ki az első foga, hány hónaposan állt fel először, mikor mondta ki az első szót)?
	+ Első 12 hónapjára visszagondolva milyen kép jut eszükbe szüleinek?

# A kisgyermekkor

* + Kivel töltötte a gyermek első 3 évét, és miért (édesanyja, nagyszülő, nem családtag)?
	+ Mikor lett szobatiszta, hogyan zajlott le az átszokás?
	+ Milyen kisgyermekkori betegségeken esett át (azok ideje, lefolyása)?
	+ Milyen jelenlegi egészségi állapota?
	+ Járt-e bölcsödébe (ha igen, miért, hány éves kortól, milyen volt a beszoktatás, hogy érezte magát)?
	+ Mikor mondta ki az „én”, illetve az „enyém” szót?
	+ Milyen lakásban élt ebben az időszakban (lakótelep, kertes ház stb.)?
	+ Hányan és kik laktak egy fedél alatt (milyen volt a kapcsolatok minősége)? Ha vannak testvérei, hogyan illeszkedett be közéjük?
	+ Ha körülötte voltak – a testvéreken kívül – más kisgyermekek is, szívesen kapcsolódott-e hozzájuk, vagy inkább elmélyedni szeretett?
	+ Járt-e már korábban óvodába (ha igen, hány éves kortól, milyen volt a beszoktatás, hogy érezte magát: szívesen járt, közömbös volt, vagy muszájként élte meg, milyen volt a kapcsolata a társakkal es az óvónőkkel)?
	+ Milyen a közösséghez való viszonya (visszahúzódó, átlagos, vezéregyéniség stb.)?
	+ Vannak-e állandó játszótársai (ha igen, milyen velük a viszonya)?
	+ Mit játszik a legszívesebben, mivel szeret otthon játszani (építőkocka, baba, autó, rajzolni, festeni, barkácsolni szeret stb.)?
	+ Mik a kedves/kedvenc játéktárgyai?
	+ Nyugodtabb vagy mozgalmasabb játékokat részesíti-e előnyben?
	+ Mik az alapvető jellemvonásai (szeret középpontban lenni; könnyen vagy nehezebben teremt- e kapcsolatot; szeret-e beszélni vagy szívesebben hallgat)?
	+ Milyenek az alvási szokásai (alszik-e délután, mikor alszik el este, milyen álma van, kivel alszik közös szobában)?
	+ Mely szülői tevékenységekbe kapcsolódik be szívesen, melyektől húzódozik?
	+ Néz-e tévét (ha igen, szereti-e, mik a kedvenc műsorai, mennyi időt tölt a tévé/videó előtt)?
	+ Vannak-e számitógépes játékai (ha igen, mennyit játszik velük)?
	+ Mik a kedvenc ételei (milyen ételeket részesít előnyben)?
	+ Hogyan telik egy átlagos napja (ébredéstől lefekvésig)?
	+ Hogyan zajlik esti lefekvése (szoktak-e mesélni neki este/napközben, könyvből/emlékezetből/kitalált történeteket)?
	+ Változtak-e lakás és életkörülményei ezen időszak alatt?
	+ Hogyan jellemezhető családja (otthonülős, kiránduló, nagy baráti társasággal rendelkező, programokra nyitott, sportos stb.)?
	+ Milyen a kapcsolata a természettel (vannak-e körülötte növények, állatok; szeret-e kertészkedni, virágápolásban segédkezni)?
	+ Milyen a kapcsolata a környezeti tárgyakkal (vigyáz rájuk, félti őket stb.)?
	+ Milyen tilalmakat fogalmaztak meg számára ebben az időszakban, hogyan reagált azokra?

# A gyermek alkata

* + Hogyan viselkedik a gyermek kisebb, nagyobb gyerekekkel, felnőttekkel?
	+ Hogyan viseli, ha szülei hosszabb időre magára hagyják?
	+ Milyen az alaptermészete (lobbanékony, hevesen reagál, dühössé válik, elszánt, szívesen birkózik a nehézségekkel, vezérkedésre hajlamos, csendes, visszahúzódó, félénk, együttérző, segítőkész, alkalmazkodó, idegenkedő, szomorkodásra hajló, vidám, nyüzsgő, nyughatatlan, minden lében kanál, rövid ideig van türelme a dolgokhoz, igényli a változatosságot, sok barátja van, társasági ember, nyugodt, kiegyensúlyozott, nehéz kihozni a sodrából, ragaszkodik a megszokott dolgokhoz, lassú mozgású, szereti a hasát, szívesen csipeget az étkezések között is stb.)?
	+ Milyen a haja, szeme színe?
	+ Milyen testalkatú (vékony, gömbölyded, átlagos felépítésű, alacsony, közepes vagy
	nyúlánk stb.)?
	+ Milyenek az érzékszervei, testi egészsége (szemüveges, étel allergia stb.)?

# A jelentkezés indoklása

* + Honnan ismerik a szülők a Waldorf-pedagógiát, milyen szempontok alapján döntöttek a jelentkezésről; közös elhatározás volt-e ez?
	+ Milyen elképzeléseik, elvárásaik vannak az óvodával kapcsolatban?
	+ Mit szeretnének meg a gyermekükről elmondani; milyen, a jelenlegi időszakra vonatkozó megjegyzéseket, kiegészítéseket, tájékoztatást kívánnak hozzáfűzni?

Nyilatkozom, hogy a fentiekben közölt adatok nyilvántartásba vételéhez hozzájárulok, és kérem azok bizalmas kezelését.

Szülők aláírása, dátum

*(Kérjük az anamnézishez a gyermek teljes alakos fényképét és egy családi fotót is csatolni.)*